cyanic-selkie/wikianc huggingface dataset:
மர்லின் மேன்சன்
டிதா வான் டீஸேவுடனான திருமணம்
2006 ஆம் ஆண்டு டிசம்பர் 30 இல் வான் டீஸே "சரிசெய்ய முடியாத வேறுபாடுகளின்" காரணமாக விவாகரத்தை பதிவுசெய்தார். ET.com மற்றும் பீப்பிள் ஆகியவை மேன்சன் அப்போது 19 வயது நடிகையாக இருந்த இவான் ரேச்சல் உட்டுடன் திருமணத்திற்கு அப்பாற்பட்ட உறவு கொண்டிருந்தார் என்று கூறின. இவர் அவருடைய திகில் திரைப்படமான Phantasmagoria: The Visions of Lewis Carroll இல் அவருடன் நடித்தவர் என்பதோடு அவருடைய 2007 ஆம் ஆண்டு வீடியோவான "ஹார்ட்-ஷேப்டு கிளாஸஸில்" தோன்றியிருக்கிறார். இந்த உறவு சண்டே டெலிகிராப்புடனான ஒரு நேர்காணலில் வான் டீஸேயால் உறுதிசெய்யப்பட்டது, "நான் அவருக்கு ஆதரவாக இல்லை என்ற எண்ணத்திற்கு அவர் வந்திருக்கிறார் என்று நினைக்கிறேன், ஆனால் உண்மை என்னவெனில் நான் அவருடைய வாழ்க்கை முறைக்குத்தான் ஆதரவாக இல்லை." மேன்சனின் ஆல்கஹால் பயன்படுத்தும் பழக்கம் மற்றும் ஒதுங்கி நிற்கும் நடத்தை ஆகியவை இந்த பிரிவிற்கு காரணங்களாக பார்க்கப்பட்டன. விவகரத்திற்கான தீர்ப்பு 2007 ஆம் ஆண்டு டிசம்பர் 27 இல் லாஸ் ஏஞ்சல்ஸ் உச்சநீதிமன்றத்தில் வழங்கப்பட்டது.
வெளிப்புற இணைப்புகள்
‎
பகுப்பு:மர்லின் மேன்சன் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க ராக் பாடகர்கள் பகுப்பு:அமெரிக்க பாடகர்-பாடலாசிரியர்கள் பகுப்பு:அமெரிக்க சுயசரிதை எழுத்தாளர்கள் பகுப்பு:ரெஸிடண்ட் ஈவிள் கம்போஸர் பகுப்பு:கேர்ரங்! விருது வென்றவர்கள் பகுப்பு:1969 பிறப்புகள் பகுப்பு:வாழும் நபர்கள் பகுப்பு:அமெரிக்க ஓவியர்கள் பகுப்பு:அமெரிக்க பாடகர்கள் பகுப்பு:ஆங்கில அமெரிக்கர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:கூகுள் தமிழாக்கம்-நபர்கள்
சோங் மாவட்டம்
சோங் மாவட்டம் (மலாய் மொழி: Daerah Song; ஆங்கிலம்: Song District; சீனம்: 宋区) என்பது மலேசியா, சரவாக் மாநிலத்தில்; காப்பிட் பிரிவில் உள்ள ஒரு மாவட்டமாகும்.
சாவோ தொமே மாங்குயில்
சாவோ தொமே மாங்குயில் (São Tomé oriole)(ஓரியோலசு கிராசிரோசுட்ரிசு) அல்லது பெரும்-அலகு மாங்குயில், ஓரியோலிடே குடும்பத்தில் உள்ள ஒரு பறவை சிற்றினமாகும். இந்த சிற்றினத்திற்கு 1857-ல் கசுதவ் ஹார்ட்லாப் பெயரிட்டார். இது சாவோ டோம் தீவில் மட்டுமே காணப்படும் அகணிய உயிரி. இதன் இயற்கை வாழ்விடங்கள் மிதவெப்பமண்டல அல்லது வெப்ப மண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
பரவல்
இது வடகிழக்கு (சாவோ தொமே நகர்ப்புற பகுதி) தவிர, சாவோ தீவு முழுவதும் பரவலாகக் காணப்படுகிறது. இது தென்மேற்கு மற்றும் மத்திய மாசிபில் மிகவும் அதிகமாக உள்ளது.
சோங் மாவட்டம்
இந்த மாவட்டம் ராஜாங் ஆற்றின் துணை ஆறான கத்திபாசு ஆற்றின் கரையில் அமைந்துள்ளது. சோங் மாவட்டத்தின் தலைநகரமான சோங் நகரம்; ராஜாங் ஆறு வரை செல்லும் ஆற்றுப் போக்குவரத்துக்கு ஒரு முக்கியமான நிறுத்தமாகத் திகழ்கின்றது.
சாவோ தொமே மாங்குயில்
அச்சுறுத்தல்கள்
சாவோ தொமே மாங்குயில் சாவோ தொமேமின் மீதமுள்ள தாழ் நில மழைக்காடுகளின் வாழ்விட இழப்பால் அச்சுறுத்தப்படுகிறது.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:மாங்குயில்கள்
சோங் மாவட்டம்
சொற்பிறப்பியல்
இந்த மாவட்டத்திற்கு முதலில் காயான் மக்கள் ’லோங்’ (Long) என்று பெயர் வைத்தார்கள். அவர்களின் மொழியில் ஆற்று நீரோடை என்று பொருள்படும். காயான் மக்கள் இபான் மக்களால் தோற்கடிக்கப்பட்டனர். அதன் பிறகு, காயான்களுக்கு எதிராக இபான் மக்கள் வெற்றி பெற்றதை நினைவு கூறுவதற்காக, அந்த இடத்திற்கு 'சோங்' என்ற இபான் வீரரின் பெயரை மறுபெயரிட்டனர்.
'சோங்' என்ற பெயரின் தோற்றத்தின் மற்றொரு பதிப்பு மெலனாவ் புராணத்தில் இருந்து வந்ததாகவும் நம்பப்படுகிறது. ஒரு காலத்தில் சிபு பகுதியில் உள்ள நாங்கா கிராமத்தில் இருந்து ஒரு மெலனாவ் விதவை 'சோங்' கிராமத்திற்கு வந்தாள். விவசாயம் செய்வதற்காக இன்றைய சோங் ஆற்று முகத்துவாரத்திற்குச் செல்வாள். அவளுடைய உறவினர்கள் அவளை அடிக்கடி வந்து பார்ப்பார்கள். அவள் எந்த இடத்திற்குச் செல்ல விரும்புகிறாள் என்று அவளிடம் கேட்டால், "ரூமா சோங்" என்று கூறுவாளாம். இதனால் அப்பகுதிக்கு 'சோங்' என்று பெயர் வந்ததாகவும் சொல்லப்படுகிறது.
வரலாறு
காயான் மக்கள் (Kayan People) சோங் மாவட்டத்தில் குடியேறிய முதல் குழுவாகும். அந்த நேரத்தில், காயான்கள் நாடோடி இன மக்கள். அதே நேரத்தில், இன்றைய இந்தோனேசியா கலிமந்தான் பகுதியில் இருந்து இபான் மக்கள் (Iban People) இடம்பெயர்ந்து, விவசாயம் செய்வதற்காக கத்திபாசு ஆற்றின் (Katibas River) கரைகளில் குடியேறினர். இந்த இடம் இப்போது சோங் மாவட்டத்தில் அமைந்துள்ளது.
இந்த நிலையில், காயான் மக்களுக்கும்; இபான் மக்களுக்கும் இடையில் மோதல்கள் ஏற்பட்டன. அந்த மோதல்கள் விரைவில் ஒரு போராக வளர்ந்தது. அதில் இபான் மக்கள் வெற்றி பெற்றனர். தோல்வியை ஏற்றுக் கொண்ட காயான் மக்கள் பெலாகா மாவட்டத்திற்குள் (Belaga District) இடம் பெயர்ந்தனர்.
பணவியல் முறை அறிமுகம்
மலாய்க்காரர்களும் சீனர்களும் முதன்முதலில் 1800-களில் சோங் நகரத்திற்கு 9Song Town) வந்தனர். ஆற்றங்கரையில் மரத்திலான கடைகளைக் கட்டினர். ஆற்றில் மிதக்கும் மிதவுக் கடைகளை (Floating Shops) திறந்தனர். ஆரம்பத்தில், பண்டமாற்று முறை பயன்படுத்தப்பட்டது. ஆனால் சோங் மாவட்டத்தை சரவாக் இராச்சியம் (Kingdom of Sarawak) கையகப்படுத்திய பின்னர், பணவியல் முறை (Monetary System) அறிமுகம் செய்யப்பட்டது.
புரூக் அரசாங்கத்தின் நிர்வாகம்
1870-இல், புரூக் அரசாங்கம் நங்கா சாங் (Nanga Song) நகரில் ஒரு கோட்டையைக் கட்டியது. இக்கோட்டை சாங் மாவட்டத்தின் முதல் நிர்வாக மையமாகவும் செயல்பட்டது. மற்றும் கத்திபாசு ஆற்றில் இபான் மக்களின் எழுச்சிகளைத் தடுக்கும் நோக்கத்துடனும் அந்தக் கோட்டை கட்டப்பட்டது.
புரூக் அரசாங்கம் மதிப்பீட்டு வரியை அறிமுகப் படுத்தியதை இபான் மக்கள் எதிர்த்தனர். கிளர்ச்சிகள் 1900 வரை நீடித்தன. 1873-இல், சிபு பிரிவு நிறுவப்பட்டது. காப்பிட் மற்றும் சோங் துணை மாவட்டங்கள் [சிபு பிரிவு|சிபு பிரிவில்]] சேர்க்கப்பட்டன.
பண்டமாற்று வர்த்தகம்
1937-இல், சோங் நகரில் 10 மலாய் வீடுகள் இருந்தன. சோங் நகரத்தில் உள்ள மலாய் வணிகர்கள் அபாங் (Abang) என்று அழைக்கப்பட்டனர். அபாங் என்பதின் அர்த்தம் "பிரபு". 1820-களில், காடுகளின் தாவரப் பொருள்களுக்கு ஈடாக இபான்களுடன் பண்டமாற்று வர்த்தகம் செய்தனர்.
மலாய்க்காரர்கள் காட்டுப் பொருட்களை சிபாவ் நகரில் (Sibau Town) விற்பார்கள். இந்த நகரம் இப்போதைய சிபு நகரம். சிங்கப்பூரில் இருந்து வரும் கப்பல்கள் சிபுவில் நங்கூரமிட்டு காட்டில் உள்ள பொருட்களை விற்பனைக்காக வேறு இடங்களுக்கு எடுத்துச் செல்லும்.
பிரித்தானிய போர்னியோவில் ஜப்பானிய ஆக்கிரமிப்பு
சிபுவுக்கு வரும் கப்பல்கள், அன்றாடத் தேவைகளான உப்பு, சர்க்கரை, உப்பு மீன், தட்டுகள், கிண்ணங்கள், மட்பாண்டங்கள் மற்றும் துணிமணிகள் போன்றவற்றை உள்ளூர் மக்களுடன் வர்த்தகம் செய்ய கொண்டு வந்தன.
காலனித்துவ அரசாங்கத்தின் நிதியுதவி
இரண்டாம் உலகப் போருக்கு பின்னர் சோன் நகரத்தில் வசித்தவர்களுக்கு, அவர்களின் வீடுகளை மீண்டும் கட்டுவதற்கு பிரித்தானிய காலனித்துவ அரசாங்கம் நிதியுதவி செய்தது.
2 ஏப்ரல் 1973-இல், காப்பிட் பகுதி காப்பிட் பிரிவாக மேம்படுத்தப்பட்டது. அதே நேரத்தில், சோங் பகுதி துணை மாவட்டமாகத் தரம் உயர்த்தப்பட்டது.
இவற்றையும் பார்க்க
பகுப்பு:சரவாக் பகுப்பு:சரவாக் மாவட்டங்கள்
சிர்க்கோனியம்(IV) அயோடைடு
சிர்க்கோனியம்(IV) அயோடைடு (Zirconium(IV) iodide) என்பது ZrI4 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். ஆரஞ்சு நிறத்தில் திண்மமாகக் காணப்படும் இச்சேர்மம் தண்ணீர் முன்னிலையில் சிதைவடைகிறது. மிக எளிதாக கிடைக்கக்கூடிய இவ்வுப்பு முற்காலத்தில் சிர்க்கோனியம் உலோகத்தை தூய்மைப்படுத்தும் போது இடைவிளைபொருளாக இருந்தது.
அமைப்பு
ஈரிணை உலோக ஆலைடுகள் போலவே சிர்க்கோனியம்(IV) அயோடைடும் பல்லுறுப்பி அமைப்பை ஏற்றுள்ளது. Zr(IV) மையங்களில் ஒவ்வொரு மையமும் ஒரிணை விளிம்புநிலை அயோடைடு ஈனிகள் மற்றும் நான்கு இரட்டைப்பால அயோடைடு ஈனிகளையும் கொண்டிருக்கின்றன என்று எக்சு-கதிர் படிகவியல் ஆய்வுகள் தெரிவிக்கின்றன. விளிம்புநிலை Zr-I பிணைப்பின் இடைவெளி அளவு 2.692 மற்றும் 3.030 Å ஆகும்.
தொகுப்பு மற்றும் வினைகள்
எளிதில் ஆவியாகும் இச்சேர்மம் முழுமையான நான்முக ZrI4 மூலக்கூறுகளாகப் பதங்கமாகிறது. தூளாக்கப்பட்ட சிர்க்கோனியம் உலோகத்துடன் அயோடின் நேரடியாக வினைபுரிவதன் மூலம் சிர்க்கோனியம்(IV) அயோடைடைத் தயாரிக்கலாம்.
சூடான கம்பியுடன் தொடர்பு ஏற்படும்போது சிர்கோனியம் (IV) அயோடைடு வெப்பச் சிதைவு அடைந்து தூய்மையான நீட்சியடையும் சிர்கோனியம் தயாரிப்பது முதலாவது தொழிற்சாலை முறை வணிக ரீதியான உற்பத்தியாக விளங்கியது. இந்தப் படிகச் சட்ட செயல்முறை 1925 ஆம் ஆண்டு அன்டன் எடுவார்டு வான் ஆர்கெல் மற்றும் யான் எண்டிரிக் டி போயர் ஆகியோரால் கண்டறியப்பட்டது.
மேற்கோள்கள்
பகுப்பு:அயோடைடுகள் பகுப்பு:சிர்க்கோனியம் சேர்மங்கள் பகுப்பு:உலோக ஆலைடுகள்
யுனெசுக்கோவின் மொழி நல அளவீடுகள்
யுனெசுக்கோவின் மொழி நல அளவீடுகள் என்பது 2002 - 2003 ஆண்டுகள் காலப் பகுதியில் யுனெசுக்கோவினால் கூட்டப்பட்ட மொழி வல்லுனர் குழுவினால் முன்வைக்கப்பட்ட மொழி நல அளவீடுகள் ஆகும். இது ஒன்பது அளவீடுகளை அல்லது காரணிகளைக் கொண்டது. இந்தக் குழு முன்வைத்த மொழிப் பாதுகாப்புக்கான சட்டகத்தில் இது ஒரு முக்கிய இடத்தை வகிக்கிறது.
வெளி இணைப்புகள்
பகுப்பு:மொழி நல அளவீடுகள்
சாதாரண வகையீட்டுச் சமன்பாடு
ஒரு சார் மாறியினது வகைக்கெழுக்களையும் செயலிகளையும் கொண்ட ஒரு வகையீட்டு சமன்பாட்டை சாதாரண வகையீட்டுச் சமன்பாடு என்பர்.
சாதரண வகையீட்டுச் சமன்பாடு கேத்திர கணிதம், இயக்கவியல், வானியல் போன்றவற்றில் பயன்படுத்தப்படுகின்றது. ஆல்வேறு கணிதவியலாளர்கள் சாதாரண வகையீட்டுச் சமன்பாட்டின் உருவாக்கத்திலும் வளர்ச்சியிலும் பங்களித்த போதிலும் நியூட்டன், கிளைரோட் மற்றும் எயூலர் போன்றோர் முக்கியமானவர்களாகக் கருதப்படுகின்றார்கள்.
நேர்கோடற்ற வகையீட்டுச் சமன்பாடுகளைப் பயன்படுத்தி எல்லா இடங்களிலும் உறுதியான தீர்வைப் பெற்றுக்கொள்ள முடியாது. உதாரணமாக மக்கள் தொகைக் கணிப்பீடு தொடர்பான பிரசினங்களின் தீர்வுகளுக்கு அண்ணளவான பெறுமானங்களையோ அல்லது எதிர்பார்க்கப்படும் பெறுமானங்களியோ மட்டுமே பெறமுடியும்.
பகுப்பு:நுண்கணிதம்
சிறந்த திரைப்படத்திற்கான அகாதமி விருது
சிறந்த திரைப்படத்திற்கான அகாதமி விருது 1929 ஆம் வருடத்திலிருந்து வழங்கப்படுகின்றது. ஒரு வருடத்தில் வெளிவந்த மிகச் சிறந்த திரைப்படத்திற்கே வழங்கப்படுகின்றது.
விருதை வென்ற படங்கள்
இவ்விருதிற்கு 563 திரைப்படங்கள் பரிந்துரைக்கப்பட்டு, அதில் 92 திரைப்படங்களுக்கு வழங்கப்பட்டது.
வெளி இணைப்புகள்
பகுப்பு:அகாதமி விருதுகள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
கற்குவை
கற்குவை என்பது, மனிதரால் செயற்கையாக உருவாக்கப்படும் கற்குவியலைக் குறிக்கும். இவை மேட்டு நிலங்களிலும், பற்றைக் காட்டுப் பகுதிகளிலும், மலை உச்சிகளிலும், நீர்வழிகளுக்கு அருகிலும் காணப்படுகின்றன.
இவை பல்வேறு காரணங்களுக்காகக் கட்டப்படுகின்றன.
இவற்றுடன், கற்குவைகள் குறிப்பிட்ட இடங்களில் நடந்த பல்வேறு வகையான நிகழ்வுகளை நினைவு கூர்வதற்காகவும் அமைக்கப்படுகின்றன. இவை ஒரு போர் நிகழ்ந்த இடமாகவோ அல்லது ஒரு வண்டி கவிழ்ந்த இடமாகவோ இருக்கலாம். சில வெறுமனே ஒரு விவசாயி தனது வயலிலிருந்த கற்களை எடுத்துப் போட்ட இடமாகக்கூட இருக்கலாம்.
இவை தளர்வான, சிறிய குவைகளிலிருந்து, விரிவான, வியக்கத்தக்க பொறியியல் அமைப்பாகவும் இருக்கக்கூடும்.
இவற்றையும் பார்க்கவும்
பகுப்பு:பெருங்கற்படை சின்னங்கள்
போளிப்பாக்கம் ஊராட்சி
போளிப்பாக்கம் ஊராட்சி (Polipakkam Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள காவேரிப்பாக்கம் வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3911 ஆகும். இவர்களில் பெண்கள் 1936 பேரும் ஆண்கள் 1975 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆசிய மரநாய்
ஆசிய மரநாய் (Asian Palm Civet, பாராடாக்சூரசு கெர்மாபோரோடிடசு) தெற்கு மற்றும் தென்கிழக்காசிய நாடுகளில் வாழும் மரநாய்க் குடும்பத்தைச் சேர்ந்த சிறிய ஊனுண்ணி விலங்காகும். ஆசிய மரநாய்கள் பல்வேறு வகையான வாழிடச்சூழல்களிலும் இசைந்து வாழக்கூடியவை. அத்துடன், அவை மிகப் பெரும் எண்ணிக்கையில் நன்கு பரவிக் காணப்படுகின்ற விலங்குகளாகும். ஆகையால் 2008-ஆம் ஆண்டு இவ்விலங்கு தீவாய்ப்புக் கவலை குறைந்த இனமாக வகைப்படுத்தப்பட்டது.
உடலமைப்பு
thumb|left|ஆசிய மரநாயின் மண்டையோடு மற்றும் பற்களின் அமைப்பு ஆசிய மரநாய் ஒழுங்கற்ற நிறவமைப்பும் நீண்டு மெலிந்த உடலமைப்பும் கொண்டதாகும். இதன் நிறை 2–5 கிலோகிராம் (4.4–11 இறாத்தல்) இருக்கும்.. ஆசிய மரநாய் கிட்டத்தட்ட 53 சமீ (21 அங்குலம்) நீளமான உடலும் கிட்டத்தட்ட 48 சமீ (19 அங்குலம்) நீண்ட வாலும் கொண்டதாகும். ஆசிய மரநாயின் நீண்ட, கட்டான உடல் முழுவதும் சாம்பல் நிறத்திலும் கால்கள், காதுகள், முகப்பகுதி என்பன கரு நிறத்திலும் மயிரடர்ந்து சொர சொரப்பானதாகக் காணப்படும். இதன் உடலில் மூன்று கறுப்புக் கோடுகள் காணப்படும். அதன் முகத்திலுள்ள கோடு வட அமெரிக்காவில் வாழும் இரக்கூன் விலங்கை ஒத்திருக்கும். ஏனைய மரநாய் இனங்களைப் போல் இதன் வாலில் வளையங்கள் போன்ற அமைப்பு காணப்படுவதில்லை.
ஆசிய மரநாய்களின் ஆண், பெண் இரண்டிலும் வாலின் கீழே விதை போன்ற அமைப்பில் மணச் சுரப்பிகள் காணப்படும். மரநாய்கள் இச்சுரப்பிகளினால் கெட்ட நாற்றத்தை வெளியேற்றும்.
பரவலும் வாழிடமும்
ஆசிய மரநாய்கள் இந்தியா, நேப்பாளம், வங்காளதேசம், பூட்டான், மியன்மார், இலங்கை, தாய்லாந்து, சிங்கப்பூர், மலேசியா, புரூணை, லாவோஸ், கம்போடியா, வியட்நாம், சீனா, பிலிப்பைன்ஸ், இந்தோனேசியாவின் சுமாத்திரா, சாவகம், கலிமந்தான், பாவேஆன், சிபெருத் தீவுகள் போன்ற இடங்களில் இயற்கையாகவே வாழ்கின்றன. இவை பிற்காலத்தில் பப்புவா, சிறு சுண்டாத் தீவுகள், மலுக்கு தீவுகள், சுலாவெசி தீவு மற்றும் யப்பான் ஆகிய இடங்களுக்கு அறிமுகப்படுத்தப்பட்டன. எனினும், இவை பப்புவா நியூ கினி நாட்டில் காணப்படுகின்றனவா என்பது சரியாக அறியப்படவில்லை.
ஆசிய மரநாய்கள் பொதுவாக அடர்ந்த காடுகளிலேயே காணப்படும். எனினும், அடர்த்தி குறைந்த காட்டுப் பகுதிகளிலும் இவை சிறிய எண்ணிக்கையில் வாழ்கின்றன.
இவை நகர்ப்புறத் தோட்டங்களிலுள்ள அத்தி போன்ற வளர்ந்த பழ மரங்கள், மனித நடமாட்டம் குறைந்த பற்றைக் காடுகள் என்பவற்றிலும் வாழ்கின்றன. இவற்றின் கூரிய உகிர்கள் (நகங்கள்) மரங்களிலும் வீடுகளின் கழிவு நீர்க் குழாய்களிலும் விரைவாக ஏறுவதற்கு உதவுகின்றன. இலங்கையில் இவை தொல்லைமிகு விலங்குகளாகவே பொதுவாகக் கருதப்படுகின்றன. ஏனெனில், உட்கூரைகளிலும் வீட்டுப் பாவனைப் பொருட்களிலும் மலங்கழிப்பதுடன் இரவு வேளைகளில் ஒன்றுடனொன்று சண்டையிட்டு இரைச்சலை ஏற்படுத்தும்.
சூழலும் நடத்தையும்
thumb|மரமொன்றில் நிற்கும் ஆசிய மரநாய் thumb|பிலிப்பைன்ஸிலுள்ள மரநாயொன்று
உணவுப் பழக்கம்
அனைத்துண்ணி விலங்குகளான ஆசிய மரநாய்கள் சதைப்பற்றுள்ள, சிறிய விதைகளையுடைய பழங்களை முக்கிய உணவாகக் கொள்வதால் விதைப் பரம்பல் மூலம் அயனமண்டலக் காட்டுச் சூழலைப் பாதுகாக்க உதவுகின்றன. மாம்பழம், இறம்புட்டான், கோப்பி போன்ற பழங்களை உண்ணும் இவை சிறிய பாலூட்டிகள், பூச்சிகள் போன்றவற்றையும் உணவாகக் கொள்ளும். ஆசிய மரநாய்கள் வட அமெரிக்காவில் பரவலாகக் காணப்படும் ரக்கூன் விலங்குகளைப் போன்று குழிகள் முதலானவற்றில் வாழும். மேலும் இவை எலிக்கோனியா போன்ற செடிகளின் கள்ளையும் உட்கொள்ளும். இதன் காரணமாகவே இவற்றைக் கள்ளுண்ணும் பூனைகள் என்றும் அழைப்பர்.
நடத்தை
மரநாய்கள் புணர்ச்சிக் காலத்தின் போது தவிர, பொதுவாக தனித்தே வாழ்வதாகக் கருதப்படுகிறது. மரத்திலும் நிலத்திலும் வாழும் இவை மாலை நேரம் முதல் நள்ளிரவின் பின்னர் வரை சுறுசுறுப்பாக இயங்கும். பொதுவாக மாலை முதல் அதிகாலை வரை சுறுசுறுப்பாக இயங்கும் இவை நிலவொளி கூடுதலாக இருக்கும் வேளைகளில் சுறுசுறுப்பு சற்றுக் குறைந்து காணப்படும்.
இவை தம் குதச் சுரப்பிகள், சிறுநீர், மலம் ஆகியவற்றால் தம் எல்லையை வகுத்துக் கொள்வதற்கு அடையாளமிடும். மிகப் பொதுவான அடையாளமிடும் முறை தம் குதச் சுரப்பிகளை நிலத்தில் தோய்த்து அங்கு தம் நாற்றத்தை இடுவதாகும். மரநாய்கள் அத்தகைய நாற்றத்தைக் கொண்டு அதனை இட்ட விலங்கு ஆணா பெண்ணா என்பதையும், அது எந்த இன விலங்கு என்பதையும், குறிப்பிட்ட விலங்கு தமக்குத் தெரிந்தததா அல்லவா என்பதையும் அறிந்து கொள்ளும் ஆற்றல் கொண்டவையாகும்.
துணையினங்கள்
thumb|ஆசிய மரநாய்களின் துணையினங்கள் முதன் முதலாக 1777 ஆம் ஆண்டு பீட்டர் சைமன் பல்லாசு என்ற விலங்கியலாளர் ஆசிய மரநாய்கள் பற்றி விவரித்த பின்னர் 1820-1992 காலப் பகுதியில் இவற்றின் பல துணையினங்கள் பற்றி மேலும் அறியப்பட்டது. அவை பற்றிய ஆய்வு செய்தோர், செய்த ஆண்டு என்பன பின்வருமாறு:
எது எவ்வாறிருந்தாலும், இத்துணையினங்களின் இருசொற் பெயரீட்டு வகைப்பாட்டுநிலை இதுவரை அறுதியிடப்படவில்லை.
எண்ணெய் எடுத்தல்
ஆசிய மரநாயின் இறைச்சித் துண்டுகளிலிருந்து பெறப்படும் கொழுப்பை ஆளிவிதை எண்ணெயுடன் கலந்து மூடிய பேணியொன்றில் இட்டு, பல நாட்கள் வெயிலில் காய வைத்த பின்னர், சொறி சிரங்கு நோய்க்கு மருந்தாகப் பயன்படுத்துவர்.
கோப்பி (காப்பி)
கோப்பி லுவாக் என்பது இவ்விலங்குகள் பகுதியாக உட்கொண்ட கோப்பிப் பழங்களை அவற்றின் வாயிலிருந்து பறித்தெடுத்துத் தயாரிக்கும் கோப்பியாகும். தற்காலத்தில் உலகில் மிக உயர்ந்ததும் ஆகக் கூடிய விலை கொண்டதுமான கோப்பி வகை இதுவே.
மேற்கோள்கள்
பகுப்பு:மரநாய்கள் பகுப்பு:இந்தியப் பாலூட்டிகள் பகுப்பு:இலங்கை முலையூட்டிகள் பகுப்பு:மேற்கோள் வழு-Defined multiple times
ஆங்கிலத் திரைப்படங்களின் பட்டியல், 2013
2013ம் ஆண்டு வெளியான திரைப்படங்கள், அதிக வசூல் செய்த திரைப்படங்கள் போன்றவற்றின் குறிப்புகள். (இது முழுமையாக இல்லை)
அதிக வசூல் செய்த திரைப்படங்கள்
2013ம் ஆண்டு உலகளவில் வெளியான டாப் 10 திரைப்படங்கள்.
சூலக அறை
சூலக அறை என்பது (LOCULE) ஒரு உயிரினத்தின் ஒரு உறுப்பு அல்லது உறுப்பின் பகுதியைக் குறிக்கும். சான்றாக விலங்கு, தாவரம், பூஞ்சைகளைக் கூறலாம். இது இலத்தின் மொழிச் சொல்லாகும். இதற்கு 'சிறிய இடம்' என்று பொருள்.
பூக்கும் தாவரங்களில் ஒரு அறை காணப்படும். இந்த அறை சூலக அறையைக் குறிக்கும். சூலக அறைகள் எண்ணிக்கையின் அடிப்படையில் ஓர் அறை அனி, ஈரறை அனி, மூவறை அனி அல்லது பல அறை அனி என அமையும். எத்தனை சூழிலைகள் உள்ளதோ அத்தனை சூலக அறைகள் அல்லது குறைவான அளவில் இருக்கும். சூலக அறையில் சூல்கள் அல்லது விதைகள் காணப்படும்.
சூலக அறையானது மகரந்த சேர்க்கைக்கு உதவும் மகரந்தங்களைக் கொண்டிருக்கும்.
அஸோமகியேட் பூஞ்சைகளில் ஹேமினியம் பகுதிக்கு உள்ளேயே சூலக அறைகள் உள்ளன. அதில் வித்துக்கலவை வளரும்.
மேற்கோள்கள்
பகுப்பு:தாவரவியல் பகுப்பு:கரூர் மாவட்ட ஆசிரியர்கள் தொடங்கிய கட்டுரைகள்
காடிப்பல் பறக்கும் அணில்
காடிப்பல் பறக்கும் அணில், அணில் குடும்பத்தைச் சேர்ந்த ஒரு கொறிணி ஆகும். இவை சீனாவிற்கே ஊரிய அகணிய உயிரி ஆகும். இவை மித வெப்ப காடுகளில் வசிக்கின்றன.
பொன்னிற மரநாய்
பொன்னிற மரநாய் (Paradoxurus zeylonensis) என்பது புனுகுப் பூனைக் குடும்பத்தைச் சேர்ந்த விலங்காகும். இது இலங்கையில் மட்டுமே காணப்படுகின்றது. புனுகுப்பூனை இனங்களில் பருமனில் மிகச் சிறிய இனமொன்றாகிய இதன் உடல் பொன்னிறம் கலந்த பழுப்பு அல்லது கரும்பழுப்பு நிறத்தில் இருக்கும். இதன் பிடரி மயிர் தோட்கட்டிலிருந்து தலை நோக்கி கீழிருந்து மேலாக வளரும்.
அடர்ந்த காடுகளில் வாழும் இவ்வுயிரினம் பற்றி மிகக் குறைவாகவே அறியப்பட்டுள்ளது. பொன் மரநாய்கள் பழங்கள், பூச்சிகள், பறவைகள், தவளைகள், பல்லிகள் போன்றவற்றை உணவாகக் கொள்வதாகக் கருதப்படுகிறது. சில வேளைகளில் கிராமங்களில் ஊடுருவும் இது கோழிகளைத் தூக்கிச் செல்வதுண்டு.
பண்பாட்டுத் தொடர்பு
இலங்கையில் இவ்விலங்கு சிங்களத்தில் பனி உங்குடுவா, சப்புமல் கலவெத்தா, ரன்ஃகோத்தம்புவா/ஃகோத்தம்புவா என்ற பெயர்களால் அழைக்கப்படுகிறது. எனினும், ஃகோத்தம்புவா என்ற சொல் உருவத்தில் இதனை ஒத்ததாகக் காணப்படும் பல இன விலங்குகளையும் குறிக்கப் பயன்படுவதுண்டு. உண்மையில் ஃகோத்தம்புவா என்ற சொல் செங்கீரிப்பிள்ளையைக் (Herpestes smithii) குறிக்கப் பயன்படுவதாகும். இதனைக் குறிக்கப் பயன்படும் பெயர்களில் ஏற்படும் இக்குழப்பம் இதன் உருவமும் நிறமும் வேறு பல இனங்களை ஒத்திருப்பதனாலேயே ஏற்படுகிறது. சிங்களத்தில் பொன் மரநாய், ஆசிய மரநாய் என்பவற்றை கலவெத்தா என அழைக்கப்படுகிறது.
பொன் மரநாய் இலங்கைக்குத் தனிச் சிறப்பான விலங்கு என்பதால் இதனைச் சிறப்பிக்க இலங்கை அஞ்சற் திணைக்களம் இதன் படம் பொறித்த மூன்று ரூபாய் முத்திரையொன்றை வெளியிட்டுள்ளது. அம்முத்திரையில் இதன் பெயர் கோல்டன் பால்ம் கெட் (Golden Palm Cat) என ஆங்கிலத்தில் குறிப்பிடப்பட்டுள்ளது.
மேற்கோள்கள்
பகுப்பு:புனுகுப்பூனைகள்
ஐசுவர்யா நிதி
சார்ட்டு+சுவீட் என்ற பெயரில் ஆத்திரேலியா மற்றும் ஆசியா முழுவதும் நாடகம், நடனம், இசை-அரங்கம், நகைச்சுவை போன்ற கலை வடிவங்களில் விழாக்களை வழங்கும் பல்வடிவ கலை தளத்தில் ஐசுவர்யா நடிக்கிறார். பாலிவுட்டு எனப்படும் இந்திய இந்திமொழி திரை உலக சார்ட்டு+சுவீட் தளத்தை தொடங்கி பணியாற்றியுள்ளார். காந்தாரி என்பது இவரது குறிப்பிடத்தக்க ஒரு படைப்பாகும். வியாசரின் இந்து காவியமான மகாபாரதத்தில் இருந்து ஒளியைத் தேடும் காந்தாரி கதாபாத்திரத்தைப் பற்றிய நாடகம் பரவலாகப் பேசப்பட்டது. சிட்னியில் உள்ள அபிநய் நிகழ்த்துக்கலை பள்ளியின் தலைவராகவும் கலை இயக்குநராகவும் ஐசுவர்யா செயல்படுகிறார்.
தனிப்பட்ட வாழ்க்கை
ஐசுவர்யா இந்தியாவின் புதுதில்லியில் பிறந்து வளர்ந்தார். தனது குடும்பத்துடன் 2001 ஆம் ஆண்டு நியூசிலாந்து நாட்டிலுள்ள ஆக்லாந்துக்கும், பின்னர் ஒரு வருடம் கழித்து சிட்னிக்கும் சென்றார். இவரது மகன் சவுரியநிதி ஒரு நடிகராகவும் தொழிலதிபராகவும் உள்ளார்.
நாடகமும் நடிப்பும்
ஐசுவர்யா சிட்னி நாடக நிறுவனத்துடன் இணைந்து பணியாற்றுகிறார். 2010 ஆம் ஆண்டு இந்நிறுவனத்தின் தயாரிப்பான இயான் பிரிம்மிங்காமின் இலெவியாதன் நாவலின் தழுவல் நாடகத்தில் இவர் நடித்தார். 2013 ஆம் ஆண்டு பாங்சுடவுன் கலை மையத்தில்தி அதர் வே என்ற நாடகத்திலும் ஐசுவர்யா நடித்தார். இவற்றைத் தவிர அபிநய் நிகழ்த்துக் கலை பள்ளியின் தயாரிப்பான காந்தாரி நாடகத்தில் நடித்தார். இது இந்து காவியமான மகாபாரதத்தில் இடம்பெற்றுள்ள காந்தாரியின் கதையாகும். அரவிந்த் கவுரால் திரைக்கதை எழுதி இயக்கி அரங்கேற்றினார். 2005 ஆம் ஆண்டு சிட்னியில் உள்ள தேசிய நாடகக் கலை நிறுவனத்தில் இந்த அரங்கேற்றம் நிகழ்ந்தது. பின்னர் இந்த நாடகம் தில்லி, குருசேத்ரா, லக்னோ, அமிர்தசரசு , செய்ப்பூர், சோத்பூர், மும்பை  சிட்னி ஃப்ரிஞ்ச் திருவிழா மற்றும் ஆலிவுட் ஃப்ரிஞ்ச் திருவிழா என பல முறை அரங்கேற்றப்பட்டது.
யுனெசுகோ நடத்திய பன்னாட்டு ஒரு நபர் காட்சி விழாவில் காந்தாரி நாடகம் நடத்தப்பட்டது. உலகின் மிகப்பெரிய பத்து நிமிட நாடகத் திருவிழாவில் 2009 ஆம் ஆண்டு டேவிட் சார்பேவின் மந்த்ராகோரா என்ற நாடகத்தில் நடித்தார். சிட்னி நகரின்சார்ட்டு+சுவீட் தளத்தில் இவ்வாய்ப்பு ஐசுவர்யாவுக்குக் கிடைத்தது. இவ்விழாவில் சிறந்த நடிகை' விருதுக்கு பரிந்துரைக்கப்பட்ட முதல் இந்திய ஆத்திரேலியர் என்ற சிறப்பைப் பெற்றார். கேரி பெப்பர் எழுதிய 'ஐரிசு சிடீவ் என்ற நாடகத்தின் மூலம் இந்த சிறப்பு கிடைத்தது. சிட்னியின் சார்ட்டு+சுவீட் அமைப்பு 2014 ஆம் ஆண்டு இந்நாடகத்தை நடத்தியது. 2006 ஆம் ஆண்டில் அமெரிக்க திரைப்படமான பியாண்ட் லைப் என்ற திரைப்படத்தில் இவர் ஒரு நிர்வாக தயாரிப்பாளராகவும் நட்டிகையாகவும் பணியாற்றினார். வானொலி நிகழ்ச்சிகளுக்கான ஆவணப்படங்களுக்கும் இவர் விளக்கம் அளித்துள்ளார். ஆத்திரேலியாவின் ஓபெரா நிறுவனத்தின் தயாரிப்பான லக்மாவிற்கான ஆலோசனையில் கலந்து கொண்டார்.
மேற்கோள்கள்
பகுப்பு:வாழும் நபர்கள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள் பகுப்பு:அமெரிக்கத் திரைப்பட நடிகைகள்
சிக்ஃபிரைட் கோடு
thumb|right|200px|சிக்ஃபிரைட் கோட்டின் வரைபடம் சிக்ஃபிரைட் கோடு (ஜெர்மன்: Siegfriedstellung, ஆங்கிலம்: Siegfried Line) என்பது ஜெர்மனியின் மேற்கு எல்லையில் இரண்டாம் உலகப் போரின் போது கட்டப்பட்ட ஒரு அரண் கொட்டைக் குறிக்கும். ஜெர்மானியர்கள் இதனை “மேற்கு சுவர்” என்றே அழைத்தனர். அவர்கள் முதலாம் உலகப் போரின் போது பிரான்சின் வடக்கு பகுதியில் கட்டப்பட்ட ஹிண்டன்பர்க் அரண் கோட்டின் ஒரு பகுதியைத் தான் ”சிக்ஃபிரைட் கோடு” என்று வழங்குகிறார்கள். ஆனால் ஆங்கிலம் பேசும் வரலாற்றாளர்கள் இரண்டாம் உலகப்போர் அரண் கோட்டைக் குறிக்கவே இப்பெயரை பயன்படுத்துகின்றனர்.
630 கி. மீ நீளமுள்ள இநத அரண் கோடு ஹிட்லரால் 1936ல் திட்டமிடப்பட்டு 1938 முதல் 1940 வரை கட்டப்பட்டது. அவர் இதனை போரியல் நோக்கத்துக்காக கட்டவில்லை. ஒரு வித கொள்கை பிரச்சார உத்தியாகவே இதன் கட்டுமானத்தை பயன்படுத்தினார். இதற்கு மிக அருகில் ஏறத்தாழ இணைகோட்டு நிலையில் பிரான்சின் அரண் கோடான மஷினோ கோடு அமைந்திருந்தது. மேற்கே நெதர்லாந்த்தின் கிளீவில் தொடங்கி இக்கோடு தென்கிழக்கே சுவிட்சர்லாந்து எல்லையில் உள்ள வெயில் ஆம் ரெயின் நகர் வரை தொடர்கிறது. இதில் 18,000 பதுங்கு குழிகள், டாங்கு பொறிகள் மற்றும் சுரங்கப் பாதைகள் உள்ளன. இரண்டாம் உலகப்போர் முடிவடைந்த பின் இக்கோட்டின் பெரும்பாலான பகுதிகள் அழிக்கப்பட்டன. மீதமுள்ள பகுதிகள் தற்போது நினைவுச் சின்னங்களாக பாதுகாக்கப்படுகின்றன.
வெளி இணைப்பு
பகுப்பு:மேற்குப் போர்முனை (இரண்டாம் உலகப் போர்) பகுப்பு:செருமனி
அரபு எழுத்துமுறை
அரபு எழுத்துகள் அல்லது அரபு அரிச்சுவடி என்பது அப்சத்திய்யா அரபிய்யா என்றழைக்கப்படுகின்றது. இந்த எழுத்துமுறை ஆசியாவிலும் ஆப்பிரிக்காவிலும் பல மொழிகளை எழுதப் பயன்படுகின்ற முதன்மையான எழுத்துமுறைகளில் ஒன்று. இலத்தீன் எழுத்துமுறைக்கு அடுத்தபடியாக அரபு எழுத்துமுறை உலகில் இரண்டாவதாக அதிகம் பயன்படுத்தப்படும் எழுத்துமுறையாகும். முதலாக அரபு மொழியை எழுதுவதற்காக பயன்படுத்தப்பட்டது. இசுலாம் பின் விரிந்து அச்சமயத்தின் தாக்கம் காரணமாக இசுலாமிய உலகில் பல்வேறு மொழிகளைப் பேசுவோர் அரபு எழுத்துமுறையை பின்பற்றுகின்றனர். அரபு மொழியைச் சேர்ந்த செமிட்டிக் மொழிக் குடும்பத்தை சேராத பாரசீகம், உருது, அவுசா, பசுத்தூ, மலாய், பிராகுயி, சிந்தி போன்ற மொழிகளை பேசுவோர் சிறிய மாற்றங்களைச் செய்து இந்த எழுத்துமுறையை தங்களது தாய்மொழிகளை எழுதுவதற்காகப் பயன்படுத்தி வருகின்றனர்.
இந்த எழுத்துமுறை முதலில் அரபு மொழி நூல்களையும், அதுவும் குறிப்பாக திருக் குர்ஆனையும், எழுதப் பயன்படுகிறது. பின்னர் இசுலாம் மதம் பரவிய பின்னர் பல மொழிக்குடும்பங்களில் உள்ள பிற மொழிகளின் வரிவடிவங்களையும் எழுதப் பயன்பட்டது. இம்மொழிகளில் பாரசீக மொழி, உருது, பசுத்து (Pashto), பலோச்சி (Baloch), மலாய், கிசுவாகிலி, பிராகுயி, காசுமீரி, சிந்தி, பால்ட்டி, பாக்கித்தானிய பஞ்சாபி, சீனாவின் சிஞ்சியாங் மாநிலத்தில் பேசப்படுகின்ற உய்குர், கசக், உசுபெக்கு, இலங்கை, தென்னிந்தியா மற்றும் சில நாடுகளிலுள்ள அர்வி, ஆப்பிரிக்காவில் மாண்டிங்கா, ஃவுல்ஃவ்வுல்டி-புலார், ஔசா முதலியவும், குர்திசுத்தான், பெலாரூசியன் தார்த்தார், கிர்கிசுத்தான், உதுமானிய துருக்கியம், போசினியாவில் செர்போ-குரோசியம், இந்தோனேசியாவின் ஆச்சே மாநிலத்தில் உள்ள ஆச்சே மொழி ஆகிய நில-இன மக்கள் பேசும் மொழிகள் உட்பட வேறுபல மொழிகளும் அரபு எழுத்து முறையைப் பயன்படுத்தி எழுதப்படுகின்றன.
அரபு எழுத்துகள் மொத்தம் 28. ஆனால் அவை முதலெழுத்தாகவும், சொல்லின் இடையேயும், கடைசியாகவும் வரும்பொழுது வடிவங்கள் மாறுபடுகின்றன. அரபு எழுத்து முறையைக் கீழே உள்ள அட்டவணை காட்டுகின்றது. அரபு வலமிருந்து இடமாகப் படிக்கும் மொழி. ஆகவே முதல் எழுத்து என்பது வலது கோடியில் உள்ளது. கடைசி எழுத்து என்பது இடது கோடியில் உள்ளது. வேறு மொழிகளில் கூடுதலாக சில எழுத்துகள் உள்ளன. உயிரெழுத்துகளை கட்டாயமாக எழுத வேண்டுமென்பதில்லையாதலால் அரபு எழுத்துமுறை ஒரு அப்சத் வகை எழுத்துமுறையாக பிரிந்திருக்கிறது.
குறிப்புகள்
பகுப்பு:எழுத்து முறைகள் பகுப்பு:அரபி
இந்தியாவில் சீக்கியம்
சீக்கியம் இந்தியாவின் நான்காவது பெரிய சமயம் ஆகும்; இதை நிறுவிய குரு நானக்கின் காலத்திலிருந்து 546 ஆண்டுகள் பழமையானது. சீக்கியர்கள் முதன்மையாக பஞ்சாபில் வாழ்கின்றனர்; இந்தியாவின் பல பகுதிகளிலும் விரவியுள்ளனர். உலகில் மிகப்பெரிய சமயங்களில் ஐந்தாவதாகவும் விளங்குகின்றது. 2010ஆம் ஆண்டில் உலகளவில் 25 மில்லியன்  பற்றாளர்களைக் கொண்டிருந்தது.
இந்தியாவில் சீக்கியர்களின் மக்கள்தொகை
2011ஆம் ஆண்டு கணக்கெடுப்பின்படி இந்தியாவில் 2.08 கோடி (20.8 மில்லியன்) சீக்கியர்கள் வாழ்கின்றனர். பஞ்சாபில் பெரும்பான்மையினரின் சமயமாக உள்ள சீக்கியம் குறிப்பிடத்தக்க அளவில் அரியானா, தில்லி, இராசத்தான், உத்தராகண்ட மாநிலங்களில் பின்பற்றப்படுகின்றது.
இந்தியாவின் குறிப்பிடத்தக்க சீக்கியர்கள்
சீக்கியர்கள் இந்தியாவில் சிறுபான்மையினராக இருப்பினும் நாட்டில் குறிப்பிடத்தக்க இடத்தைப் பெற்றுள்ளனர். இந்தியாவின் முன்னாள் இந்தியப் பிரதமர் முனைவர்  மன்மோகன் சிங் முன்னாள் இந்தியக் குடியரசுத் தலைவர்  ஜெயில் சிங் ஆகியோர் புகழ்பெற்ற சீக்கியர்களாவர். இந்தியாவின் ஒவ்வொரு அமைச்சரவையிலும் சீக்கியர்கள் பங்கேற்றுள்ளனர். இந்தியப் படைத்துறையின் மூன்று பிரிவுகளிலும் தலைமையிடங்களை எட்டியுள்ளனர். பிரித்தானிய பேரரசுக் காலத்திலிருந்தே சீக்கியர்கள் இந்தியப் படைத்துறையின் முதன்மை படைப்பிரிவாக இருந்துள்ளனர். இந்தியாவின் பல்வேறு விளையாட்டுத் துறைகளிலும் சீக்கியர்கள் முக்கியப் பங்காற்றியுள்ளனர். ஒலிம்பிக்கில் தனிநபர் விளையாட்டொன்றில் தங்கப் பதக்கம் பெற்றுள்ள ஒரே அபினவ் பிந்த்ரா சீக்கியராகும். அரசுத் துறை அமைப்புகளிலும் முதன்மையான பதவிகளில் இருந்துள்ளனர்: கலைக்கப்பட்டுள்ள திட்டக் கமிசனின் துணைத் தலைவர், மான்டெக் சிங் அலுவாலியா; தமிழக ஆளுநர் சுர்சித் சிங் பர்னாலா போன்றோர் ஒருசிலராவர். தொழில்துறையிலும் தொழில் முனைவிலும் சீக்கியர்கள் முத்திரை பதித்துள்ளனர். மனமகிழ்வு துறைகளிலும் பாடகர் தலேர் மெகந்தி, தில்ஜித் தோசஞ்சி, ராபி செர்கில் போன்றோர் புகழ்பெற்று விளங்குகின்றனர். இந்திய விடுதலை இயக்கத்திலும் முதன்மை பங்காற்றியுள்ளனர். இளைஞர்களுக்கு பகத் சிங் ஒரு முன்மாதிரி நாயகராக உள்ளார்.
சென்னையில் சீக்கியர்கள்
சென்னையில் 300 சீக்கியக் குடும்பங்கள் வாழ்கின்றனர். இவர்கள் பெரும்பாலும் தானுந்து உதிரிப் பாகங்ளின் வணிகத்தில் ஈடுபட்டுள்ளனர். முதன்மையான குருத்துவாரா சென்னையின் தியாகராய நகரில் உள்ளது. துடுப்பாட்ட விளையாட்டில் ஏ.ஜி. கிருபால் சிங் சென்னைக்காக இரஞ்சி ஆட்டங்களில் விளையாடியுள்ளார்; இந்தியத் துடுப்பாட்ட அணியில் 1955க்கும் 1964க்கும் இடையே 14 தேர்வுப் போட்டிகளில் பங்கேற்றுள்ளார்.
மேற்சான்றுகள்
பகுப்பு:இந்தியாவில் சமயம் பகுப்பு:சீக்கியம்
பச்சுடையாம்பட்டி மன்மலை முருகன் கோயில்
பச்சுடையாம்பட்டி மன்மலை முருகன் கோயில் தமிழ்நாட்டில் நாமக்கல் மாவட்டம், பச்சுடையாம்பட்டி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இப்துல்லா அகுந்த்சாதா
மௌலவி ஹிப்துல்லா அகுந்த்சாதா (Hibatullah Akhundzada)(هبت الله اخونزاده;பிறப்பு: 1961) ஆப்கானித்தான் நாட்டின் அரசியல்வாதியும், இசுலாமிய அறிஞரும், தாலிபான் படைகளின் மூன்றாவது தலைமைப்படைத் தலைவரும் ஆவார்.
மௌலவி ஹிப்துல்லா அகுந்த்சாதா பத்வாக்களை வெளியிட்டவரும் மற்றும் இவர் 2001- முதல் தாலிபான்களின் ஷரியத் நீதிமன்றங்களின் தலைமை நீதிபதியாகவும் உள்ளார். ஹிப்துல்லா 2016-இல் தாலிபான்களின் படைத்தலைவர்களில் ஒருவராக பதவியேற்றார். ஆப்கானில் 2021-இல் அமைய இருக்கும் புதிய அரசில் ஹிப்துல்லவிற்கு பெரிய பதவி கிடைக்க வாய்ப்பு உள்ளது.
மேற்கோள்கள்
பகுப்பு:ஆப்கானித்தான் நபர்கள்
ஆப்கானிய இசுலாமியத் தலைவர்கள் பகுப்பு:ஆப்கானித்தான் அரசியல்வாதிகள்
பேக்கால் கோட்டை
பேக்கால் கோட்டை என்பது இந்தியாவின் கேரள மாநிலத்தில் உள்ள ஒரு கோட்டையாகும். இதுதுவே கேரளத்திலேயே மிகப்பெரிய கோட்டை. இது 40 ஏக்கர் பரப்பளவில் அமைந்துள்ளது. படிகளைக் கொண்டு உயரமாக அமைக்கப்பட்ட நீர்த்தொட்டியும் உயர்ந்த இடத்தில் அகன்ற படிகளைக் கொண்ட கண்காணிப்புக் கோபுரமும் இக்கோட்டையின் சிறப்பம்சங்களாகும். இக்கோட்டை அரபிக்கடலை ஒட்டி அமைந்துள்ளது. இது இந்தியாவில் உள்ள மற்ற கோட்டைகளைப் போல் அரசின் மையக் கட்டிடமாக இல்லாமல் தனியே பாதுகாப்புக் காரணங்களுக்காக மட்டுமே கட்டப்பட்டுள்ளது. இக்கோட்டை காசர்கோட்டில் இருந்த 18 கிலோமீட்டர் தொலைவில் அமைந்துள்ளது.
அமைப்பு
கோட்டை கடலில் இருந்து வெளிப்படுவது போல் தோன்றுகிறது. அதன் வெளிப்புறத்தின் கிட்டத்தட்ட முக்கால்வாசி பகுதி நீரை ஒட்டி  உள்ளது. பெக்கால் கோட்டை ஒரு நிர்வாக மையம் அல்ல, அதில் எந்த அரண்மனையோ அல்லது மாளிகையோ இல்லை.
இங்கு உள்ள ஒரு முக்கிய அம்சம் நீர்-தொட்டி, மற்றும் திப்பு சுல்தான் கட்டிய ஒரு கண்காணிப்பு கோபுரத்திற்கு செல்லும் படிகள். கோட்டையின் நின்று, பார்த்தால்  காஞ்ஞங்காடு, பள்ளிக்கார, பேக்கல், கொட்டிக்குளம், உடுமா போன்ற நகரங்களும், கரையோரங்களூயும் காணலாம்
இதன் திடமான கட்டுமானம் தலச்சேரி கோட்டை மற்றும் டச்சுக்காரர்களால் கட்டப்பட்ட கண்ணூரில் உள்ள செயின்ட் ஏஞ்சலோ கோட்டை ஆகியவற்றை ஒத்திருக்கிறது.
வரலாறு
பெருமாள் காலத்தில் பேக்கால் மகோதயபுரத்தின் ஒரு பகுதியாக இருந்தது. மகோதயபுரம் பெருமாள்களின் வீழ்ச்சியைத் தொடர்ந்து, பேக்கால் 12 ஆம் நூற்றாண்டில் புலி நாடு அல்லது கோலாத்திரி அல்லது சிரக்கல் அரச குடும்பத்தின் ஆட்சியின் கீழ் வந்தது. கோலத்திரிகளின் ஆட்சியில் பேக்காலின் கடல் சார்ந்த முக்கியத்துவம் அதிகரித்தது. இவருகள் காலத்தில் மலபார் ஒரு முக்கியமான துறைமுக பகுதியாக ஆனது.
1565 இல் தலிகோட்டா போருக்குப் பிறகு கேளடி நாயக்கர்கள் (இக்கேரி நாயக்கர்கள்) உள்ளிட்ட குறுநில மன்னர்கள் இப்பகுதியில் சக்திவாய்ந்தவர்களாக மாறினர். முதலில் ஆதிக்கம் செலுத்துவதற்கான ஒரு மையமாக பெக்காலைப் பயன்படுத்தி, பின்னர் மலபாரைக் காப்பாற்றிக்கோண்டனர். இந்த துறைமுக நகரத்தின் பொருளாதார முக்கியத்துவமானது பேக்காலை பலப்படுத்த நாயக்கர்களைத் தூண்டியது. கிரியா வெங்கடப்ப நாயக்கர் கோட்டையின் கட்டுமானத்தைத் தொடங்கினார், இது கி.பி 1650 இல் சிவப்ப நாயக்கரால் முடிக்கப்பட்டது. காசர்கோடு அருகே சந்திரகிரி கோட்டையும் இந்த காலகட்டத்தில் கட்டப்பட்டது.
திப்பு சுல்தானின் தலைமையில் மலபாரை கைப்பற்ற நடத்தபட்ட இராணுவப் படையெடுப்பின் போது முக்கியமான இராணுவ நிலையமாக இது இருந்தது. பேக்கால் கோட்டையில் தொல்லியல் அகழ்வாராய்ச்சிகளில் காணப்படும் நாணயங்கள் மற்றும் கலைப்பொருட்கள் மைசூர் சுல்தான்களின் வலுவான இருப்பைக் குறிக்கின்றன. நான்காவது ஆங்கிலேய மைசூர் போரின் முடிவில் திப்பு சுல்தானின் மரணத்திற்குபிறகு, 1799 இல் இந்த கோட்டை பிரிதானிய கிழக்கிந்திய நிறுவனத்தின் கட்டுப்பாட்டின் கீழ் வந்தது மற்றும் பம்பாய் ஆளுநரகத்தின் ஆட்சியில் இருந்த தென் கன்னட மாவட்டத்தின் பேக்கால் தாலுகாவின் தலைமையகமாக இது மாறியது. இதன் பின்னர், பேக்காலும், இந்ன் துறைமுகத்தின் அரசியல் மற்றும் பொருளாதார முக்கியத்துவம் குறைந்தது.
அனுமனின் முக்கியப்பிரணா கோயில் அருகிலல், பண்டைய முஸ்லீம் மசூதி இருப்பது இப்பகுதியில் நிலவிய மத நல்லிணக்கத்திற்கு சான்றாகும்.
சுற்றுலா
இந்திய ஒன்றிய அரசு 1992 இல் பேக்கால் கோட்டையை ஒரு சிறப்பு சுற்றுலாப் பகுதியாக அறிவித்தது மற்றும் அதை மேம்படுத்த மூன்று ஆண்டுகளுக்குப் பிறகு பெக்கால் சுற்றுலா மேம்பாட்டுக் கழகத்தை உருவாக்கியது. பம்பாய் திரைப்படத்தின் 'உயிரே' (தமிழ்) பாடல் பேக்கால் கோட்டையில் படமாக்கப்பட்டது.
குறிப்புகள்
பகுப்பு:இந்தியத் தொல்லியற்களங்கள் பகுப்பு:கேரளக் கோட்டைகள் பகுப்பு:காசர்கோடு மாவட்டத்திலுள்ள சுற்றுலாத் தலங்கள்
கண்ணூர்க் கோட்டை
கண்ணூர்க் கோட்டை என்றறியப்படும் செயிண்ட். ஆஞ்செலோக் கோட்டை கேரள மாநிலத்தின் கண்ணூருக்கு அருகே இருக்கிறது. கண்ணூரில் இருந்து 3 கிலோமீட்டர் தொலைவில் அரபிக்கடலோரத்தில் கடலை நோக்கி அமைந்துள்ளது. இக்கோட்டை 1505-ஆம் ஆண்டு இந்தியாவின் முதல் போர்த்துக்கீசிய வைசிராயால் கட்டப்பட்டது. இக்கோட்டை வெவ்வேறு காலகட்டங்களில் வெவ்வேறு ஆட்சியாளர்களில் கட்டுப்பாட்டில் இருந்திருக்கிறது. 1663-இல் இக்கோட்டை டச்சுக்காரர்களால் கைப்பற்றப்பட்டது. பின்னர் ஆங்கிலேயர்கள் இதனைக் கைப்பற்றி மலபார்ப் பகுதியின் ராணுவ மையமாகப் பயன்படுத்தியுள்ளனர்.
பகுப்பு:இந்தியத் தொல்லியற்களங்கள் பகுப்பு:கேரளக் கோட்டைகள் பகுப்பு:கண்ணூர் மாவட்டம் பகுப்பு:கண்ணூர் மாவட்டத்திலுள்ள சுற்றுலாத் தலங்கள்
பெருங்களத்தூர் ஊராட்சி, திருவண்ணாமலை
பெருங்களத்தூர் ஊராட்சி (Perungalathur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செய்யார் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1280 ஆகும். இவர்களில் பெண்கள் 654 பேரும் ஆண்கள் 626 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
உள்ளத்தை கிள்ளாதே
உள்ளத்தை கிள்ளாதே (Ullathai Killathe) என்பது 1999 ஆம் ஆண்டு வெளியான இந்தியத் தமிழ் நாடகத் திரைப்படம் ஆகும். விஜய் கண்ணன் எழுதி இயக்கிய இப்படத்தில் சுரேஷ், கரண், குஷ்பூ ஆகியோர் முக்கிய கதாபாத்திரங்களில் நடித்தனர். ஜனகராஜ், செந்தில் ஆகியோர் துணை வேடங்களில் நடித்தனர். இப்படத்திற்கு தேவா இசை அமைத்தார். படமானது மார்ச் 1999 இல் கலவையான விமர்சனங்களுடன் வெளியானது.
இசை
படத்திற்கு தேவா இசை அமைத்தார்.
வெளியீடு
இந்த படத்தின் தயாரிப்புப் பணிகள் 1997 சனவரியில் தொடங்கியது, என்றாலும் 1999 இல் தமிழகம் முழுவதும் தாமதமாக வெளியானது.
குறிப்புகள்
பகுப்பு:தேவா இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1999 தமிழ்த் திரைப்படங்கள் பகுப்பு:குஷ்பூ நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:ஜெய்கணேஷ் நடித்த திரைப்படங்கள் பகுப்பு:குமரிமுத்து நடித்த திரைப்படங்கள் பகுப்பு:சிங்கமுத்து நடித்த திரைப்படங்கள்
சமான் அக்தர்
சமான் அக்தர் (Zaman Akhter) ஓர் இங்கிலாந்து நாட்டைச் சேர்ந்த துடுப்பாட்டக்காரர் ஆவார். 1999 ஆம் ஆண்டு மார்ச் மாதம் 12 ஆம் தேதி இங்கிலாந்தில் பிறந்தார். கிளௌசெசுடர்சைர் கவுண்டி கிரிக்கெட் கிளப்பிற்காக விளையாடுகிறார். இவர் வலது கை துடுப்பாட்டக்காரர் மற்றும் வலது கை நடுத்தர வேகப்பந்து வீச்சாளர் ஆவார். 2023 ஆம் ஆண்டு மே மாதம் 18 ஆம் தேதியன்று டர்காமுக்கு எதிராக கிளௌசெசுடர்சைர் அணிக்காக தனது முதல்-தர துடுப்பாட்டக்காரர் ஆக அறிமுகமானார்.
தொழில்
2019 ஆம் ஆண்டு மார்ச் மாதத்தில் மிடில்செக்சுக்கு எதிராக ஆக்சுபோர்டு பல்கலைக்கழகத்திற்காக முதல்தர துடுப்பாட்ட வீரராக அறிமுகமானார். பின்னர் அவர் கேம்பிரிட்சு, மற்றும் கெர்ட்போர்ட்சயர் அணிகளுக்காக சிறு கவுண்டி துடுப்பாட்டத்தில் விளையாடினார். 2022 சீசனின் இறுதியில் எசெக்சு இரண்டாவது-லெவன் அணிக்காக விளையாடினார்.
குளோசெசுடர்சைர்
2023 ஆம் ஆண்டு மார்ச் மாதத்தில் கிளௌசெசுடர்சைர் அணிக்காக ஒப்பந்தம் செய்வதற்கு முன்பு அக்தர் தெற்காசிய துடுப்பாட்ட அகாடமியில் விளையாடினார். கிளௌசெசுடர்சைர் பயிற்சியாளர் டேல் பென்கன்சுடைன் அவரை "இயற்கையான செயல்" என்று விவரித்தார். 2023 ஆம் ஆண்டு மே மாதம் 18 ஆம் தேதியன்று டர்காமுக்கு எதிராக கிளௌசெசுடர்சையருக்காக தனது முதல்-தர அறிமுகத்தை தொடங்கினார். 2023 ஆம் ஆண்டு சூன் மாதம் 13 ஆம் தேதி அன்று நடந்த தனது மூன்றாவது முதல்தரப் போட்டியில், லீசெசுடர்சைருக்கு எதிராக 17 ஓவர்களில் 4-33 என்ற கணக்கில் எடுத்து அசத்தினார்.
மேற்கோள்கள்
பகுப்பு:வாழும் நபர்கள் பகுப்பு:1999 பிறப்புகள் பகுப்பு:துடுப்பாட்ட வரலாறு பகுப்பு:துடுப்பாட்ட வார்ப்புருக்கள் பகுப்பு:துடுப்பாட்டம் பகுப்பு:துடுப்பாட்டக்காரர்கள்
பரிதாபாது அனல் மின் நிலையம்
பரிதாபாது அனல் மின் நிலையம் (Faridabad Thermal Power Station) இந்தியாவின் தலைநகரமான தில்லி மாநகருக்கு 30 கிலோமீட்டர் தொலைவிலுள்ள தொழிற்சாலை நகரம் பரிதாபாத்தில் அமைந்துள்ளது. நிலக்கரியை எரிபொருளாகப் பயன்படுத்தும் இம்மின்னுற்பத்தி நிலையத்தை அரியானா மின்னுற்பத்திக் கழக நிறுவனம் நிர்வகிக்கிறது.
பரிதாபாது அனல் மின் நிலையத்தில் மொத்தமாக 180 மெகாவாட் மின்னுற்பத்தி செய்யக்கூடிய மூன்று மின்னுற்பத்தி அலகுகள் (3X60 மெகாவாட்) அமைந்துள்ளன. திட்டம் தொடங்கப்பட்டு நீண்ட காலமாகிவிட்ட காரணத்தால் முதல் மற்றும் மூன்றாவது அலகுகள் படிப்படியாகச் செயலிழந்து விட்டன. தற்சமயம் இரண்டாவது அலகு மட்டும் தொடர்ந்து செயல்பட்டு வருகிறது
இவற்றையும் காண்க
பகுப்பு:அரியானா அனல் மின் நிலையங்கள் பகுப்பு:பரிதாபாது மாவட்டம்
தமிழ்நாடு அரசுத் துறைகள்
தமிழ்நாடு அரசியலமைப்புச் சட்டத்தின் கீழ் மக்களின் நலனுக்காகப் பல்வேறு அரசுத்துறைகள் 1670-ஆம் ஆண்டிலிருந்து நிறுவப்பட்டு வருகின்றன. இத்துறைகளின் தலைவராக மாநில முதலமைச்சரும் ஆலோசனை மற்றும் ஒழுங்குபடுத்த தலைமைச் செயலாளர்களும் நியமிக்கப்பட்டன.
1900-களில்
1916-ஆம் ஆண்டு ஆகத்து மாதம் 1-ஆம் நாள், செயலகத்திலுள்ள துறைகள் அனைத்தும் மாற்றியமைக்கப்பட்டது.
செயலகத்தின் வர்த்தக பரிவர்த்தனைகளை ஆராய்ந்து, 1 ஏப்ரல் 1921-ஆம் நாள் அரசியல் மற்றும் சமயத்துறைகள் பொதுத் துறையிலிருந்து பரித்து வெவ்வேறு துறைகளாக்கப்பட்டன. இதனால் புதிய துறைகளும் உருவாக்கப்பட்டன.
1926 சூலை 1-ஆம் நாள், செயலகத்தில் உள்ள செயலாளர்களுக்குத் துறைகள் பகிர்ந்தளிக்கப்பட்டன
1936 ஏப்ரல் 1-ஆம் நாளில், துறைகள் மாற்றியமைக்கப்பட்டு, ஒன்பது துறைகள் உறுவாக்கப்பட்டன:
1946-ஆம் ஆண்டு, குடிமையியல் பொருள் வழங்கும் வருவாய் வாரியம் மாற்றியமைக்கப்பட்டு, நகர் மேம்பாட்டுத்துறையான உணவுத்துறை மற்றும் அதன் சார்ந்திருக்கும் துறைகள் உருவாக்கப்பட்டன.
1949-இல், விவசாயத்துறையை, உணவுத்துறையுடன் சேர்த்து உணவு மற்றும் விவசாயத்துறை உருவாக்கப்பட்டது.
1953-இல், மைசூர் (கர்நாடகா) மாநிலத்திலிருந்து பிரிந்த ஏழு தாலுக்காக்களோடு ஆந்திர மாநிலம் உருவானபோது, செயலகம் மாற்றியமைக்கப்பட்டது.
தகவல் தொழில் நுட்பவியல் துறை 1998-ஆம் ஆண்டு உருவாக்கப்பட்டது.
துறைகளின் வகைகள்
== அரசு தலைமை செயலாளரின் மேற்பார்வையின் கீழுள்ள துறைகள்  ==
வெளி இணைப்புகள்
*
அருப்புக்கோட்டை தொடருந்து நிலையம்
அருப்புக்கோட்டை இரயில் நிலையம் (Aruppukkottai railway station), அருப்புக்கோட்டையில் அமைந்துள்ளது. இது தமிழ்நாட்டில் உள்ள மானாமதுரை - விருதுநகர் இணைக்கிறது. இது மதுரை ரயில்வே கோட்டத்தின் கீழ் நிர்வகிக்கப்படுகிறது.
வரலாறு
மானாமதுரை சந்திப்பிலிருந்து-விருதுநகர் சந்திப்பிற்கு அருப்புக்கோட்டை வழியாக புதிய இரயில்வே பாதை மூன்றாவது ஐந்தாண்டு திட்டத்தில் முன்மொழியப்பட்டது. இது ஏற்கனவே அமைந்துள்ள மானாமதுரை - மதுரை சந்திப்பு மற்றும் மதுரை - விருதுநகர் சந்திப்பு ஆகிய வழித் தடங்களுக்கிடையேயான நெரிசலைக் குறைக்கும் என கருதப்பட்டது.
1963 ஆம் ஆண்டு செப்டம்பர் 1ஆம் நாள், 22.66கி.மீ (14.08மைல்) தூரமுடைய விருதுநகர் சந்திப்பு - அருப்புக்கோட்டை பிரிவானது திறக்கப்பட்டு, அதே ஆண்டில் அப்போதைய தமிழக முதல்வர் கே.காமராசரால் அருப்புக்கோட்டை இரயில் நிலையமும் திறந்து வைக்கப்பட்டது. மேலும் மே 2, 1964 ல், 43.89 கிலோமீட்டர் (27.27 மைல்) தூரமுள்ள அருப்புக்கோட்டை-மானாமதுரை சந்திப்பு இருப்புப்பாதையானது போக்குவரத்துக்குத் திறக்கப்பட்டது.
15.07.2012 அன்று அருப்புக்கோட்டை இரயில் நிலையமானது அகல இரயில் பாதையாக சிவில் விமானப் போக்குவரத்துத் துறை அமைச்சர் கே.சி.வேணுகோபாலால் மீண்டும் திறந்து வைக்கப்பட்டது.
அருப்புக்கோட்டை வழியாக மதுரை - தூத்துக்குடி புதிய ரயில் பாதை தற்பொழுது புதிதாக கட்டப்பட்டு வருகிறது. இந்த பாதை முடிவு அடையும் பொழுது அருப்புக்கோட்டை ரயில் நிலையம் அருப்புக்கோட்டை சந்திப்பு ரயில் நிலையமாக தரம் உயரும்.
06.03.2022 அன்று விருதுநகரிலிருந்து அருப்புக்கோட்டை வழியாக மானாமதுரை வரை 67 கி.மீ தொலைவிற்கு புதிய மின்சார ரயில் பாதை ஆய்வு செய்யப்பட்டு ரயில் போக்குவரத்திற்கு திறந்து வைக்கப்பட்டது
சேவைகள்
திருச்சிராப்பள்ளி - விருதுநகர் வழி அருப்புக்கோட்டை  (T.No.76837 / 76838), கன்னியாகுமரி-புதுச்சேரி விரைவுவண்டி மற்றும் சென்னை எழும்பூர் - செங்கோட்டை சிலம்பு அதிவிரைவு வண்டி வழி அருப்புக்கோட்டை எர்ணாகுளம் வேளாங்கண்ணி விரைவுவண்டி வழி அருப்புக்கோட்டை‌  தாம்பரம்-செங்கோட்டை அதிவிரைவுவண்டி
வெளியிணைப்புகள்
பகுப்பு:விருதுநகர் மாவட்டத்திலுள்ள தொடருந்து நிலையங்கள்
ஓர்க்
ஓர்க் (Orc) என்பது ஆங்கில எழுத்தாளர் ஜே. ஆர். ஆர். டோல்கீன் என்பவரால் த லோட் ஒவ் த ரிங்ஸ் என்ற புதின புத்தகத்தில் உருவாக்கப்பட்ட ஒரு தீய சக்தி கனவுருப்புனைவு கதாபாத்திரம் ஆகும். இது பூதம் போன்ற ஒரு கற்பனையான மனித உருவம் கொண்ட அசுரன் ஆகும். இவர்கள் உருவத்தில் மனிதனளவில் இருந்தாலும் மிகவும் மிருகத்தனமான, ஆக்ரோஷமான, அருவருக்கத்தக்க தோற்றம் உடையவர்களாக் உள்ளனர். இந்த பூதங்கள் கருணையுள்ள குட்டிச்சாத்தான்களுடன் அடுக்கடி சண்டை யிடுகின்றனர் மற்றும் ஒரு தீய சக்திக்கு சேவை செய்கிறது, இருப்பினும் அவர்கள் மனித ஒழுக்க உணர்வைப் பகிர்ந்து கொள்கிறார்கள். சில முரண்பாடான தோற்றக் கதைகளில், இவர்கள் குட்டிச்சாத்தான்களின் சிதைந்த இனம் என்று ஒரு கருத்து உள்ளது.
இந்த ஓர்க் என்ற பெயர்களைக் கொண்ட புராண அரக்கர்களை பண்டைய பழைய ஆங்கிலக் கவிதையான பேவுல்ப் மற்றும் ஆரம்பகால நவீன கவிதைகள் மற்றும் வடக்கு ஐரோப்பிய நாட்டுப்புறக் கதைகள் மற்றும் விசித்திரக் கதைகளில் காணலாம். அத்துடன் 1860களின் நடுப்பகுதியில் சார்லஸ் கிங்ஸ்லியின் இரண்டு புதினங்களில் கனவுருப்புனைவு உயிரினங்களின் பட்டியல்களில் ஓர்க் இனம் தோன்றியுள்ளது.
சான்றுகள்
பகுப்பு:த லோட் ஒவ் த ரிங்ஸ் கற்பனை உயிரினங்கள் பகுப்பு:புனைவு கதைமாந்தர்கள்
ரேவி கருணாகரன் நினைவு அருங்காட்சியகம்
ரேவி கருணாகரன் நினைவு அருங்காட்சியகம் (Revi Karunakaran Memorial Museum) இந்தியாவில் கேரள மாநிலத்தில் ஆலப்புழை என்னுமிடத்தில் அமைந்துள்ள ஒரு தனியாருக்கு சொந்தமான அருங்காட்சியகம் ஆகும். இந்த அருங்காட்சியகத்தில் அலங்கார கலைப்பொருள்கள், மற்றும் ஸ்வரோவ்ஸ்கி படிகங்கள், தந்தங்கள் உள்ளிட்ட தனியார் சேகரிப்புகள் காட்சிக்கு வைக்கப்பட்டுள்ளன.
ரேவி கருணாகரன் கேரளாவின் நவீனமயமாக்கப்பட்ட கயிறுத் தொழிலின் சிற்பியாகக் கருதப்படுபவர் ஆவார். 2003 ஆம் ஆண்டில் அவர் இறந்த பிறகு, அவரது மனைவி பெட்டி கரண் அவரை நினைவுகூறும் விதமாக இந்த அருங்காட்சியகத்தைக் கட்டினார். இந்த அருங்காட்சியகத்தில் காட்சிப்படுத்தப்பட்ட பொருள்கள் அவரது குடும்பத்தினரால் மூன்று தலைமுறைகளாக சேகரிக்கப்பட்ட கலைப் பொருள்கள் ஆகும். மேலும் இந்த அருங்காட்சியகத்தில் உலகின் பல பகுதிகளிலிருந்தும் கொண்டு வரப்பட்ட கலைப் பொருள்கள் காட்சிக்கு வைக்கப்பட்டுள்ளன.
அருங்காட்சியகம்
2003 ஆம் ஆண்டில், பெட்டி கரண் தனது கணவரின் நினைவாக ஆலப்புழாவில் ரேவி கருணாகரண் நினைவு அருங்காட்சியகத்தை கட்டினார். இது தற்போது புகழ்பெற்ற, தனியாருக்குச் சொந்தமான அருங்காட்சியகம் என்ற பெயரைப் பெற்றுத் திகழ்கிறது. இது உலகின் மிகப் பெரிய தனியார் சேகரிப்புகளில் ஒன்றான ஸ்வரோவ்ஸ்கி படிகங்களைக் கொண்டு அமைந்துள்ளது. மேலும் இங்கு பீங்கான், ஜேட், தந்தம் மற்றும் கேரள கலைப்பொருட்கள், தளவாடங்கள் மற்றும் தஞ்சை ஓவியங்கள் ஆகியவை காட்சிக்கு வைக்கப்பட்டுள்ளன.
கருணாகரன் குடும்பத்தார் குறைந்தது மூன்று தலைமுறைகளாக நுண்கலை மற்றும் கலைப்பொருட்களைச் சேகரித்து வந்துள்ளனர். இவ்வாறாக சேகரிக்கப்பட்ட இந்த கலைப்பொருள்கள் அவர்களுடைய தனிப்பட்ட இடத்தில் சிறப்பாகப் பராமரிக்கப்பட்டது. இருப்பினும், ரேவி கருணாகரனின் மறைவுக்குப் பிறகு, அவருடைய மனைவியான பெட்டி கரண் இந்த கலைத் தொகுப்புகளை பொதுமக்களின் பார்வைக்கு காட்சிப்படுத்த விரும்பினார். இவ்வாறு செய்வது தன்னுடைய மிகவும் அன்பான கணவர் மற்றும் அன்பான தந்தைக்குச் செலுத்துகின்ற நினைவாக அவர் கருதினார். எர்ணாகுளத்தைச் சேர்ந்த கட்டிடக் கலைஞரான லலிச்சன் சக்கரியா என்பவர் பெட்டி கரண் அருங்காட்சியகத்தை வடிவமைக்க பெரும் உதவியைச் செய்தார். இந்த அருங்காட்சியகம் 22 நவம்பர் 2006 ஆம் நாளன்று மேகாலயாவின் முன்னாள் கவர்னர் ஸ்ரீ எம்.எம். ஜேக்கப்அவர்களால் திறந்து வைக்கப்பட்டது.
சுமார் மூன்று வருட காலப்பகுதியில் கட்டப்பட்ட ரேவி கருணாகரன் நினைவு அருங்காட்சியகம் அதன் கட்டடக்கலைக்குச் சிறப்பு பெற்றது. இந்த அருங்காட்சியகத்தில் முன்பக்க கிரேக்க-ரோமன் தூண்கள் காணப்படுகின்றன. இந்த அருங்காட்சியகம் 28,000 சதுர அடி பரப்பளவைக் கொண்டு அமைந்துள்ளது. இந்தியாவின் நான்கு முக்கிய மதங்களான இந்து மதம், இஸ்லாம், பௌத்தம் மற்றும் கிறிஸ்தவம் ஆகியவற்றின் முக்கியமான கூறுகளைக் கொண்டு அமைந்துள்ளது இந்த அருங்காட்சியகத்தின் ஒரு தனித்துவமான அம்சமாகக் கருதப்படுகிறது. இவற்றைச் சார்ந்த சுவரோவியங்கள், தந்த சேகரிப்பு, கேரள அறை போன்றவை காட்சிக்கு வைக்கப்பட்டுள்ளன. அவற்றைப் பார்வையாளர்கள் கண்டு அனுபவிக்க முடியும். அவை பிற பொருட்களில் சம முக்கியத்துவத்துடன் குறிப்பிடப்படுகின்றன. இந்த அருங்காட்சியகத்தின் 3 வது கட்டப் பணியானது இலங்கையின் ஐந்தாவது அதிபரான மேதகு சந்திரிகா பண்டாரநாயக்க குமாரதுங்க அவர்களால் 22 நவம்பர் 2015 ஆம் நாளன்று திறந்து வைக்கப்பட்டது. அருங்காட்சியகத்தில் காட்சிப்படுத்தப்பட்ட பெரும்பாலான காட்சிப் பொருள்கள் உரிய அங்கீகார சான்றிதழுடன் பெறப்பட்டவையாகும். இந்தப் பொருள்கள் அனைத்திற்கும் பெட்டி கரண் தனிப்பட்ட முறையில் சான்று அளித்துள்ளார்.
மேச்சேரி ஆடு
தோற்றம்
இந்த இன ஆடுகள் நடுத்தர உடல் அளவு கொண்டவையாக, இளம்பழுப்பு நிறத்தில் இருக்கும். மேலும் இவற்றில் ஆண், பெண் இரு ஆடுகளும் கொம்புகள் அற்று இருக்கின்றன. இவற்றின் வால் குட்டையாகவும், மெலிதாகவும் இருக்கும். வளர்ச்சியடைந்த கிடா 36 கி.கி எடையுடனும், பெட்டை ஆடுகள் 22 கி.கி எடையுடனும் இருக்கும். இவற்றின் தோல், தரத்தில் உயர்ந்ததாக கருதப்படுகின்றது. மேலும் மற்ற இன ஆடுகளைவிட மொத்த உடல் எடையில் இறைச்சி கொடுக்கும் விழுக்காடு கூடுதல் ஆகும்.
ஆராய்ச்சி மையம்
இந்த ஆடுகளின் இன ஆராய்ச்சிக்காக 1978 ஆம் ஆண்டு மேச்சேரியில் ஆடு ஆராய்ச்சி நிலையம் அரசால் துவக்கப்பட்டு பாரம்பரிய மேச்சேரி செம்மறி ஆடுகள் குறித்து பல்வேறு ஆராய்ச்சிகள் மேற்கொள்ளப்பட்டு வருகின்றன.
மேற்கோள்கள்
பகுப்பு:இந்தியாவில் தோன்றிய செம்மறி ஆட்டு இனங்கள் பகுப்பு:செம்மறி ஆடுகள் பகுப்பு:தமிழ்நாட்டில் கால்நடை வளர்ப்பு
இம்ரான் அப்பாஸ்
இம்ரான் அப்பாஸ்  (Imran Abbas, பிறப்பு: மார்ச்சு 25 1978), பாக்கித்தானியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டில் கலந்து கொண்டுள்ளார். 2000 இல் பாக்கித்தான் அணிக்காக ஒருநாள் பன்னாட்டுத் துடுப்பாட்டப் போட்டிகளில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1978 பிறப்புகள் பகுப்பு:வாழும் நபர்கள்
குறுவழுதி
அண்டர் மகன் குறுவழுதி பாண்டிய நாட்டில் ஆட்சி செய்த மன்னனாவான். பெரும் பெயர் வழுதியின் இளவல் ஆகலாம்.
இவரது பெயர் குறுவழுதியார் என்றும் என்றும், அண்டர் மகன் குறுவழுதியார் என்றும், அண்டர் மகன் குறுவழுதி   என்றும், பாடல்களில் குறிப்பிடப்பட்டுள்ளது. இப் பெயர்களில் 'ஆர்' விகுதி இல்லாத பெயர்கள் இவரை பாண்டிய அரசர் எனக் கொள்ளத் தூண்டுகின்றன.
பருவம் அடைந்த பெண்ணிடம் தோன்றும் அடையாளங்கள் இவை என இவர் கூறும் அடையாளங்கள் மனத்தில் கொள்ளத்தக்கவை.
பாடல் தரும் செய்திகள்
அகநானூறு 150 நெய்தல் அகநானூறு 228 குறிஞ்சி குறுந்தொகை 345 நெய்தல் புறநானூறு 346 காஞ்சி, மகட்பாற் காஞ்சி
பழந்தமிழ்
இவரது பாடல்களில் சில பழந்தமிழ்ச் சொற்கள் பொருள் உணரும் வகையில் எடுத்தாளப்பட்டுள்ளன.
அடிக்குறிப்பு
பகுப்பு:பாண்டிய அரசர்கள் பகுப்பு:கடைச்சங்கம்
கேசவன்புத்தன்துறை
கேசவன்புத்தன்துறை கன்னியாகுமரி மாவட்டத்திலுள்ள ஒரு கடற்கரை கிராமமாகும். இது கன்னியாகுமரியிலிருந்து 25 கி.மீ தொலைவிலும் நாகர்கோவிலிலிருந்து 14 கி.மீ தொலைவிலும் அமைந்துள்ளது. அரிசியே இங்குள்ள மக்களின் பிரதான உணவாகும். இருப்பினும் மலைப்பகுதியில் வாழும் மக்கள் மரவள்ளிக்கிழங்கையும் முக்கிய உணவாக உண்கிறார்கள். இது தவிர மீன் மற்றும் இறைச்சி உணவுகளையும் அதிகமாக உண்கிறார்கள். மீனவர்கள் இரவில் மீன் பிடிக்க கடலுக்குச் செல்கின்றனர். அதிகாலையில் மீன் பிடித்துவிட்டு கடற்கரைக்கு திரும்பிவிடுகிறார்கள். அவை அருகிலுள்ள கிராமங்களுக்கும் நகரங்களுக்கும் விற்பனைக்காக எடுத்துச் செல்லப்படுகிறது. இங்குள்ள மக்கள் கேரள மக்களைப் போன்று தேங்காயை உணவில் அதிகமாக சேர்க்கிறார்கள்.
பகுப்பு:கன்னியாகுமரி மாவட்டத்திலுள்ள கிராமங்கள்
அம்பேத்ராஜன்
அம்பேத் ராஜன் (Ambeth Rajan, பிறப்பு 9 பெப்ரவரி 1956, மயிலாடுதுறை, மயிலாடுதுறை மாவட்டம், (தமிழ்நாடு)) என்பவர் பாரதிய ஜனதா கட்சியைச் சேர்ந்த அரசியல்வாதியும், இந்திய நாடாளுமன்ற முன்னாள் உறுப்பினர் ஆவார். இவர் இந்திய நாடாளுமன்றத்தின் மேலவையான மாநிலங்களவையிவில் உத்தரப் பிரதேசத்திலிருந்து தேர்ந்தெடுக்கப்பட்டார்.